Na temelju članka 24. stavka 6. Zakona o zaštiti potrošača (NN 79/07, 125/07, 75/09, 79/09, 89/09 i 133/09, 78/12 i 56/13), članka 48. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst i 137/15) i članka 60. Statuta Grada Delnica (SN PGŽ 28/09, 41/09, 11/13 i 20/13-pročišćeni tekst), Gradonačelnik Grada Delnica donio je

**ODLUKU O OSNIVANJU I IMENOVANJU SAVJETA ZA ZAŠTITU POTROŠAČA JAVNIH USLUGA**

**Članak 1.**

Ovom Odlukom osniva se Savjet za zaštitu potrošača javnih usluga na području Grada Delnica (u daljnjem tekstu: Savjet).

**Članak 2.**

U Savjet se imenuju:

1. Gradonačelnik Ivica Knežević,

2. Zamjenica gradonačelnika, Katarina Mihelčić,

3. Romina Ahel, predstavnica Udruge Potrošački centar Rijeka,

4. Marko Paripović, predstavnik Udruge Potrošački centar Rijeka,

5. Boris Tomac, predstavnik RISNJAK-DELNICE d.o.o.,

6. Anton Pleše, predstavnik Komunalac d.o.o. te

7. Ozren Južnić, predstavnik Komunalac-vodoopskrba i odvodnja d.o.o.

Mandat članova Savjeta traje četiri (4) godine počevši od 27.08.2017., tj. istekom mandata dosadašnjem sazivu Savjeta.

**Članak 3.**

Savjet je savjetodavno tijelo gradonačelnika, kao izvršnog tijela Grada Delnica, čija je osnovna zadaća da se očituje o pružanju i cijeni javnih usluga propisanih zakonom i aktima grada.

U pravilu, na prvoj konstituirajućoj sjednici, članovi savjeta između sebe biraju predsjednika i zamjenika predsjednika.

Vanjski članovi Članovi Savjeta, dakle svi osim onih koji dobivaju plaću iz Proračuna Grada Delnica, imaju pravo na naknadu za svoj rad u skladu s aktima grada kojim se regulira pravo na naknadu za rad članova radnih tijela.

**Članak 4.**

Način rada i odlučivanja Savjeta uređuje se Poslovnikom o radu Savjeta koji se donosi većinom svih članova.

Gradonačelnik saziva Konstituirajuću sjednicu Savjeta u roku od 30 dana od donošenja ove Odluke.

Do izbora Predsjednika Savjeta, istim predsjedava Gradonačelnik.

**Članak 5.**

Ova Odluka stupa na snagu danom donošenja i objaviti će se u „Službenim novinama Grada Delnica“.

KLASA: 007-01/17-01/06

URBROJ: 2112-01-30-40-1-17-06

Delnice, 25. kolovoza 2017. godine

**Gradonačelnik**

**Ivica Knežević, dipl.iur., v.r.**